ເກີດການປະທະກັນ ຢ່າງນອງເລືອດ ທີ່ນະຄອນຫຼວງເຢເມນ (ເບິ່ງວີດີໂອ)
ມີຢ່າງນ້ອຍ 17 ຄົນເສຍຊີວິດ ແລະ 25 ຄົນບາດເຈັບ ໃນການປະທະກັນ ຫຼັງຈາກ ປະທານາທິບໍດີ Saleh ກັບຄືນປະເທດ
ທະຫານເຢເມນໄດ້ຍິງປືນເຂົ້າໃສ່ຄ້າຍຂອງພວກປະທ້ວງ ທີ່ນະຄອນຫຼວງ Sana’a ນຶ່ງມື້ ຫຼັງຈາກປະທານາທິບໍດີ Ali Abdullah Saleh ຮຽກຮ້ອງໃຫ້ມີການຢຸດຍິງ ແລະຢຸດເຊົາ ການສູ້ລົບກັນ ທະຫານທີ່ຈົງຮັກພັກດີຕໍ່ປະທານາທິບໍດີໄດ້ຍິງປືນເຂົ້າໃສ່ພວກປະທ້ວງຕໍ່ຕ້ານລັດຖະບານ ທີ່ຈະຕຸລັດແຫ່ງການປ່ຽນແປງໃນຕອນເຊົ້າຂອງວັນເສົາມື້ນີ້ເຮັດໃຫ້ມີຜູ້ເສຍຊີວິດຢ່າງນ້ອຍ 17 ຄົນ ແລະໄດ້ຮັບບາດເຈັບອີກຫຼາຍກວ່າ 25 ຄົນ ສ່ວນຢູ່ບ່ອນອື່ນໆໃນນະຄອນຫຼວງ ນັ້ນ ທະຫານທີ່ຈົງຮັກພັກດີຕໍ່ປະທານາທິບໍດີກໍໄດ້ຍິງປືນໃຫຍ່ຖະຫຼົ່ມກອງບັນຊາການກອງ ພົນຍານເກາະທີ 1 ທີ່ໃຫ້ການສະໜັບສະໜຸນພວກເດີນຂະບວນນັ້ນເຮັດໃຫ້ 11 ຄົນເສຍ ຊີວິດແລະ 112 ຄົນບາດເຈັບ ທ່ານ Saleh ເດີນທາງກັບຄືນປະເທດໃນມື້ວັນສຸກວານນີ້ຈາກ Saudi Arabia ບ່ອນທີ່ ທ່ານໄດ້ພັກຟື້ນຈາກການບາດເຈັບ ຍ້ອນການໂຈມຕີທີ່ທຳນຽບປະທານາທິບໍດີໃນນະຄອນ ຫຼວງ Sana’a ໃນຖະແຫຼງການສະບັບນຶ່ງທີ່ນຳອອກເຜີຍແຜ່ລຸນຫຼັງທີ່ໄດ້ກັບຄືນປະເທດແລ້ວປະທານາທິ ບໍດີ Saleh ກ່າວວ່າ ການແກ້ໄຂບັນຫາຄວາມວຸ້ນວາຍຕໍ່ຕ້ານລັດຖະບານ ທີ່ພວມທະວີ ຄວາມຮ້າຍແຮງຂຶ້ນໃນເຢເມນນັ້ນ ແມ່ນດ້ວຍການສົນທະນາຫາລືກັນ ບໍ່ແມ່ນການໃຊ້ປືນ ຍາວແລະປືນໃຫຍ່ ທ່ານໄດ້ຮຽກຮ້ອງໃຫ້ລັດຖະບານແລະກຳລັງຝ່າຍຄ້ານ ເຄົາລົບການ ຢຸດຍິງ ການປະທ້ວງຕໍ່ຕ້ານປະທານາທິບໍດີ Saleh ໄດ້ທະວີຄວາມຮ້າຍແຮງຂຶ້ນໃນສັບປະດາແລ້ວ ໂດຍມີການປະທະກັນທີ່ເຮັດໃຫ້ມີຜູ້ເສຍຊີວິດຫຼາຍກວ່າ 128 ຄົນ ໃນໄລຍະສອງສາມມື້ຜ່ານມານີ້ ພັກການເມືອງຕ່າງໆຂອງເຢເມນກ່າວວ່າ ຕົນພວມດຳ ເນີນງານກ່ຽວກັບແຜນການສະບັບນຶ່ງເພື່ອບັງຄັບໃຫ້ທ່ານ Saleh ສະລະອຳນາດ ໃນຕົ້ນອາທິດນີ້ພວກຜູ້ຕາງໜ້າຂອງ 6 ປະເທດໃນສະພາການຮ່ວມມືໃນເຂດອ່າວເປີເຊຍ ໄດ້ພົບປະກັບຮອງປະທານາທິບໍດີ Abed Rabbo Mansour Hadi ທີ່ນະຄອນຫຼວງ Sana’a ໃນຄວາມພະຍາຍາມເພື່ອຮື້ຟື້ນແຜນການທີ່ໄດ້ ຕົກຢູ່ໃນສະພາບບໍ່ໄປບໍ່ມາ ມາ ເປັນເວລາດົນນານານແລ້ວ ທີ່ຮຽກຮ້ອງໃຫ້ປະທານາທິບໍດີ Saleh ມອບອຳນາດໃຫ້ແກ່ ຮອງປະທານາທິບໍດີນັ້ນ ໃນມື້ວານນີ້ ທຳນຽບຂາວກໍໄດ້ຮຽກຮ້ອງໃຫ້ປະທານາທິບໍດີ Saleh ເລີ້ມການໂອນອຳ ນາດໂດຍເຕັມໄດ້ແລ້ວ